Reformatio Anglica
Reformatio Anglica fuit series rerum quae saeculo sexto decimo factae sunt per quas Ecclesia Anglicana se ab imperio papae et Ecclesiae Catholicae Romanae eripuit. Hae res cum latiore Reformationis Protestantis Europaeae ratione partim consociabantur, motu religioso et politico qui usum Christianitatis per omnem Europam hoc tempore afficiebat. Multae res in rationem contulerunt, quae erant feudalismus deficiens et nationalismus oriens, lex communis oriens, prelum typographicum excogitatum et Biblia Sacra magis magisque impressa et lecta, scientia nova et notiones novae inter eruditos, classes superiores et medias, et lectores ad summum transmissae. Variae autem partes Reformationis Anglicae, quae etiam Cumbriam et Hiberiam tetegit, plerumque a mutationibus rationis administrativae agebantur, cui opinio publica se gradatim accommodavit.